କେନ୍ଦ୍ରାପଡ଼ା, ଜାନୁଆରୀ ୧୮ (ଲୋକାଲ ୱାୟାର): କେନ୍ଦ୍ରାପଡ଼ା ସହର ଉପକଣ୍ଠ ସ୍ଥିତ ଶ୍ୟାମଗୁଡ଼ିଆ ଗାଁରେ ହେଉଥିବା ଜିଲ୍ଲା ମୁଖ୍ୟ ଡାକ୍ତରଖାନାର ନିର୍ମାଣ କାମ ମନ୍ଥର ଗତିରେ ଚାଲିଥିବାରୁ ବିଭାଗୀୟ ସଚିବ ଅସନ୍ତୋଷ ବ୍ୟକ୍ତ କରିଛନ୍ତି ।
ଚାରି ଏକର ଜମିରେ ୧୧୦ କୋଟି ଟଙ୍କା ବିନିଯୋଗରେ ନିର୍ମିତ ହେବାକୁ ଯାଉଥିବା ଜିଲ୍ଲା ମୁଖ୍ୟ ଡାକ୍ତରଖାନାର ଭିତିପ୍ରସ୍ତର ସ୍ଥାପନ ୨୦୧୬ରୁ ହୋଇଥିଲା । ଦୁଇ ବର୍ଷ ମଧ୍ୟରେ କାମ ସରିବା କଥା ।
କର୍ତୃପକ୍ଷଙ୍କ ବାରମ୍ବାର ଶୀଘ୍ର କାମ ସାରିବା ପାଇଁ ଅନୁରୋଧ କରିଥିଲେ ବି ଫଳ କିଛି ହେଉନାହିଁ ବୋଲି କହିଛନ୍ତି କେନ୍ଦ୍ରାପଡା ନାଗରିକ ଫୋରମର ଉପସଭାପତି ଅମରବର ବିଶ୍ୱାଳ ।
।ଫଳରେ ଆମେ କଟକ, ଭୁବନେଶ୍ୱର ଭଳି ଦୂର ସ୍ଥାନକୁ ଯାଇ ଚିକିତ୍ସିତ ହେଉଛୁ ବୋଲି କେନ୍ଦ୍ରାପଡା ମୁ୍ୟନିସିପାଲିଟିର ପୂର୍ବତନ ଚେୟାରମ୍ୟାନ ବିଜୟକୃଷ୍ଣ ସାହୁ କହିଛନ୍ତି ।
